Započeo sam ovu istragu s jednim ključnim pitanjem.
Koje su namjere letjelica koje ljudi viđaju više od 70 godina?
Ali u tijeku istrage zaključio sam da bismo odgovore trebali tražiti drugdje.
Od Brazila...
Vidjeli su stotine NLO-a različitih oblika.
...do Tampica...
Brojni ribari vidjeli su takve stvari,
ali katkad to prešute jer im ljudi ne vjeruju.
...i kad uzmemo u obzir dio snimke NLO meduze koji je nestao...
Samo stane i spusti se u jezero.
...čini se da treba istražiti kako su povezani s vodom.
- Sjedni. - Hvala.
Sad kad se Rory vratio s podvodne istrage otočja Channel,
nadam se da će nam njegovi podaci otkriti što izvanzemaljci rade u moru
i koliko su dugo ondje.
Ovo smo snimili panoramskim dubinomjerom.
Nalazi se na pješčanoj ravnici.
PODVODNI ARHEOLOG
Dubinomjer ne bi trebao pokazivati ništa.
Kad se nešto pojavi,
to je nešto što je netko onamo stavio.
Pogledaj ovo. Kako ti to izgleda?
- Kao veliki avion. - Kao avion.
Nekakav brod, avion, leteći tanjur, nešto.
Golemo je. Duže od 30 metara i široko 10 – 12 metara.
- Je li to olupina aviona? - Ne znam. To je velika izbočina.
I nije prirodna.
Vidi koliki je ovaj četvrtasti oblik.
Četvrtast je.
Gdje u prirodi ima četvrtastih oblika?
Pravi kutovi su rijetki.
Tako je. Kao da je netko onamo postavio zgradu.
Dakle, radili smo cijeli dan
i napokon smo spustili dron u more na toj lokaciji.
I čim smo spustili dron u more...
Čekaj samo da vidiš snimku.
Vidi kako se brzo kreće.
Bum!
- Svjetlo se upravo promijenilo. - Čovječe!
U sekundi je otišlo s 200 metara na osam kilometara udaljenosti.
Čovječe.
Kao da je htjelo promatrati, ali sa sigurne udaljenosti.
Na brodu smo imali postavljene kamere.
Snimili smo još jednu jako zanimljivu snimku.
Ovdje smo spavali svi osim noćnog stražara.
Nemoj reći da će zaroniti.
Sad je u moru.
Tako mi svega.
Znači, ovako se ponaša kad nitko ne promatra.
Jesi li ikad vidio što slično?
Samo signalna raketa može tako lebdjeti u zraku,
ali to nije raketa jer iz nje ne dimi.
Vidi.
Pod vodom je.
Ne znam. Nemam odgovor. A ti?
Misliš da je na dnu baza, kao u Tampicu?
Moguće.
Ljudi ondje već dugo viđaju objekte u nebu i objekte koji ulaze i izlaze iz mora.
Otkad je ondje?
Ti si arheolog. Što misliš?
U usmenoj predaji lokalnih domorodačkih plemena
spominju se stvari koje lete, a obično su ih povezivali s bogovima.
Narodi Chumash i Salinan imaju usmene predaje o neobjašnjivim svjetlima.
- I to davno? - Davno.
Ako pogledaš arheološke zapise diljem svijeta,
plemena imaju mnogo zabilježenih usmenih i pisanih priča
o neobjašnjivim susretima.
To se već dugo događa.
Mislim da smo tek zagrebali površinu i da možda ima nečega pod vodom.
Velika je stvar što je Rory uspio snimiti takve prizore.
Čuo sam da vlada SAD-a ima sličnu snimku.
NLO uđe u vodu i postane NPO, neidentificirani podvodni objekt.
Podijelit ću ovo s insajderima,
pa možda još ovakvih snimaka izađe u javnost
da bismo shvatili što izvanzemaljci rade u našim morima.
To nismo mi. To je došlo s drugog planeta.
ISTRAGA IZVANZEMALJACA
Poslao sam Roryjevu snimku Vee da vidim što misli.
Ipak je ovo njezino područje.
Vee, jesi li pogledala onu snimku?
Jesam.
Što misliš kao pilotkinja?
Što bi to moglo biti i što sigurno nije?
Zanima me proizvodi li zvuk.
Zanima me kreće li se kao tradicionalna letjelica.
Ima li izgaranja u motoru?
Plamen, nekakvo gorivo.
Ovdje nema ničega.
Možda je dron.
Gledala sam kako dronovi padaju. Jako su osjetljivi.
Udarac u površinu vode može biti kao udarac u tlo.
Ako je ovo otišlo pod vodu, jer vidi se kako se svjetlo lomi,
ne znam kakav bi dron s propelerima
mogao to učiniti.
Dron može ili letjeti ili zaranjati.
Ne znam za dronove koji mogu oboje.
Ovdje vidim uzorak.
Pojavio se pred hrpom ljudi, otišao je,
a onda se vratio kad su svi spavali. Što misliš o tome?
Gledano iz vojne perspektive,
možda je bio na izviđačkom zadatku.
Nekoliko se puta vratio.
Ali baš je zanimljivo što spominješ uzorke.
Razgovarala sam s nekoliko pilota.
Redovito su viđali svjetla iznad Tihog oceana.
Dvojica su pristala na sastanak i donijet će mi snimke.
- Javit ću ti se. - Može, bok.
FULLERTON KALIFORNIJA
Kad sam krenula u ovaj projekt, malo sam dosađivala kolegama pilotima
da bih vidjela tko je imao takva iskustva i zna li zašto su izvanzemaljci ovdje.
Komercijalni piloti Chris i Trent posebno su mi zanimljivi jer imaju snimku.
To su piloti s desetljećima iskustva.
Ovo je dugo bila tabu-tema među pilotima.
Sama činjenica da mi žele pokazati snimku govori mi da je to nešto važno.
Slabo se vidi na ekranu, ali okrenut ću ga prema tebi.
Usredotoči se na sredinu ekrana.
Vidjet ćeš dva svjetla koja dolaze slijeva.
Letjeli smo iznad Tihog oceana u smjeru zapada.
Na sjeveru smo vidjeli čudna svjetla.
Počela bi jače svijetliti, a onda bi oslabila.
Jedan objekt podijelio se u dva.
Golim smo okom vidjeli
kako veća i jača svjetla iz sebe izbacuju neke stvari.
Te su stvari letjele na sve strane, kao nekakve sonde.
To se događalo izvan atmosfere.
Onda smo vidjeli neobjašnjive kretnje.
Kad ubrzaš snimku dva ili tri puta, vidiš nepravilnosti u putanji.
Na radiju su se javljali i drugi piloti.
Vidite li nešto?
Vidjeli smo dva ili tri svjetla.
Čini se da lete u krug.
Brzo se kreće?
Da. Ne znam koliko je daleko, ali prebrzo je za sve što sam dosad vidio.
Prošlu noć bio sam na smjeni i imali smo slične dojave.
A kontrola leta?
Kad si iznad oceana, nemaš s kim razgovarati.
Ozbiljno? Nemaš s kim razgovarati?
Na satelitskoj smo vezi i šaljemo položaj porukama.
I naravno da su se baš tada pokazali.
Ovaj je fenomen očito isplaniran. Pogledajte Roryjevu anomaliju.
Letjelice se pokazuju u situacijama u kojima smo nemoćni
i ne možemo doći do jasnih podataka o njihovu kretanju.
Kao da nam pokazuju tko je glavni.
Koliko ste iskustava imali?
Jednom u tri leta vidim nešto neobjašnjivo.
To je često. I uvijek ondje gdje nema veze.
Da, uvijek.
Treba reći javnosti da su neke stvari neobjašnjive.
I da se to stvarno događa.
Ne događa se samo u SAD-u.
Događa se diljem svijeta.
8. OŽUJKA 2024.
Pentagon je objavio opsežno izvješće na 60 stranica o NAP-ovima.
U njemu Ministarstvo obrane tvrdi
da nema dokaza da su izvanzemaljci posjetili naš planet.
Glupost.
Prošle godine Pentagon je otvorio AARO,
novi ured za istraživanje svih NAP-ova, neidentificiranih anomalnih pojava.
Posao je AARO-a sabrati zapise svih drugih programa američke vlade
koji su istraživali NLO-e zadnjih 75 godina.
Pentagon službeno javlja
da nema tijela izvanzemaljaca, palih letjelica ni zataškavanja.
I što je najvažnije, nisu našli dokaze
da vlada ili industrija SAD-a ima izvanzemaljsku tehnologiju.
Znači, 18 su mjeseci pregledavali
golema skladišta informacija koje su prikupili drugi vladini programi
da bi samo zaključili: „Idemo dalje. Nema ovdje ničega.”
Glupost.
AARO nije otkrio dokaze
da je u istragama vlade SAD-a potvrđeno
da je u bilo kojem susretu s NAP-om riječ o izvanzemaljskoj tehnologiji.
Čitao sam vladine dokumente.
Imam kopije tog materijala.
Sa sigurnošću vam mogu reći da je izvještaj AARO-a čisto zataškavanje.
Ali to nam može potvrditi insajder poput Chrisa Mellona.
Razgovarao bih o izvještaju AARO-a jer smo se u početku svi nadali
da ćemo zbog pozornosti medija i Kongresa
napokon nešto saznati.
Stvarno je loše.
Izvještaj je prepun apsurdnih pogrešaka, mišljenja i navoda.
Iz temelja su promijenili standarde
prema kojima obavještajna zajednica radi
i što se smatra dokazom.
Nećemo nešto nazvati neobjašnjenim. Samo ćemo reći da nema dovoljno podataka.
Predstavljaju li NAP-ovi prijetnju nacionalnoj sigurnosti?
Da.
To je bilo daleko od tehnologije koju smo tada posjedovali.
To je nešto što može otići u svemir, u trenu se spustiti,
obaviti što želi i otići.
A mi ne možemo učiniti ništa. Baš ništa.
I nažalost,
mediji su te zaključke površno popratili.
Nisu razgovarali sa stručnjacima, što bi inače uvijek učinili.
Da. To je i bio plan.
Izbaciti taj naslov za članove Kongresa i nadati se da će prijeći na nešto drugo.
To je očito nedorečeno.
Moramo nastaviti istraživati taj fenomen,
pokušati ga shvatiti i doći do odgovora.
A ako ovaj traljavi izvještaj
našteti našem trudu da ga shvatimo,
to će negativno utjecati na nacionalnu sigurnost
i na znanost, a ne pomoći.
Nekoliko me stvari brine kod izvještaja AARO-a.
Kongres neće postavljati pitanja.
Vodeći mediji neće istraživati tu priču.
Znanstvenici se neće baviti svojim istraživanjima.
A sve je to ključno da bismo dobili važne odgovore,
kao što mi napredujemo sa svojim istraživanjem.
Ali iz ovoga možemo izvući pouku.
Ne možemo računati na to da će Pentagon reći istinu o NLO-ima
i otkriti što zna.
Ako toliko žele diskreditirati ovu temu,
do odgovora ćemo morati doći sami.
Napisat ću svoj izvještaj kojim ću osporiti AARO
i predat ćemo ga Kongresu.
Da bismo sastavili izvještaj kojim ćemo osporiti AARO,
moramo naći osobe koje su svjedočile pred AARO-om.
Provjerit ćemo ih, saznati koje su im priče ispričali
i pobrinuti se da dobiju saslušanje kakvo zaslužuju.
Svjedoci su im rekli sve što znaju
s pretpostavkom da će AARO ozbiljno shvatiti te informacije
i istražiti ih, što nije učinio.
Već sam nekoliko puta razgovarao s Michaelom Herrerom.
Mogao bih vas odvesti na lokaciju na kojoj su dokazi da sve ovo postoji.
Michael Herrera svjedočio je AARO-u
i tvrdi da je u kontaktu s ljudima koji mogu bez sumnje dokazati
da postoje programi rekonstrukcije NLO-a.
Pokušavam dogovoriti sastanak već nekoliko tjedana,
ali malo je neodlučan.
Sa sigurnošću vam mogu reći da su tijela vlade i vojske SAD-a
zastrašivala potencijalne svjedoke.
I meni se to dogodilo 1989.
Tada sam istraživao lude priče o Području 51.
Tražio sam informacije.
U eteru sam rekao: „Znam da ima ljudi koji znaju više o tom programu,
o toj tajni u pustinji, nego što su ikomu rekli.
Javite mi se.”
I puno se ljudi javilo.
A onda su šest osoba s kojima sam razgovarao u postaji
posjedili vladini agenti i rekli im da zašute.
Nekima su i prijetili.
Michael Herrera kaže da su i njemu prijetili,
ali da je njegova priča previše važna da bi dopustio da se zataška.
Priča je ambiciozna.
Nadam se da ću moći potvrditi njegove tvrdnje o čudesnoj tehnologiji.
Ako se ispostavi da su točne,
ovo bi mi moglo pomoći raskrinkati izvještaj AARO-a
kao najobičniju dimnu zavjesu.
- Kako ste? - Dobro, a vi?
- Evo nas. Drago mi je. - Također.
- Dali ste izjavu AARO-u. - Jesam.
Nisu je ozbiljno shvatili. Znamo zbog izvještaja.
- Ni vašu ni druge izjave. - Tako je. Šire dezinformacije.
Bili ste u džungli u Indoneziji.
- Tako je. - Što ste vidjeli?
Nešto nezaboravno.
Godine 2009. poslani smo na humanitarnu misiju
nakon potresa koji je pogodio zapadni dio Sumatre.
Nalazili smo se na vrhu brda.
Okrenuli smo se prema sjeveru
i vidjeli nešto što...
Na vrhu brda bilo je vegetacije koja ga je skrivala, pa se vidio samo dio.
- Govorite o NLO-u? - Tako je.
Nešto se rotiralo i mijenjale su se boje.
Izmjenjivale su se svjetlosiva i crna boja.
- Koliki je bio? - Rekao bih oko 90 metara.
- Devedeset? - Tako je.
I činilo se da na vrhu ima piramidu.
Odlučili smo se spustiti niz padinu
i došli smo do čistine s koje se dobro vidio.
Tada smo ga vidjeli u cijelosti.
Bio je jeziv jer je lebdio na mjestu i okretao se u smjeru kazaljke na satu.
Kao da je uklesan u kamen. Samo se rotirao.
I uopće se nije čuo. Čuo se samo visoki...
Ne baš visoki ton. Nešto slično zvuku transformatora.
- Ili pojačala. - Zujanje?
Da.
I nije se mijenjao. Zvuk je bio konstantan.
Ali izgledao je kao djelo ljudskih ruku. Imao je zakovice i spojeve.
Ljudi koji su vidjeli prave izvanzemaljske letjelice
govore da na njima nema spojeva.
Nema naznaka da su sastavljene od više komada.
- To je bilo naše? - Da.
Izrađeno prema postojećem dizajnu?
Tako je. To je obrnuti inženjering.
Imao sam snimke i fotografije.
Te noći ostavio sam kameru na stalku.
Netko je iz nje izvadio memorijsku karticu i bateriju.
Netko ih je izvadio?
- Nestale su? - Nestale su.
- Što mislite gdje su? - Ne znam.
Možda u nečijem trezoru ili datoteci. Nemam pojma.
Ni s kim nismo o tome razgovarali jer zvuči vrlo neuvjerljivo.
Ovo je odlična priča. Fantastična je.
Svjedočili ste pred Odborom Senata za obavještajne službe?
Da. Vjeruju mi. Misle da sam vjerodostojan.
Dao sam im imena drugih ljudi koji znaju s čim sam imao posla,
kao i imena ljudi koji su bili sa mnom.
- Možete li meni dati ta imena? - Ne.
- Dobro. Zasad imamo samo vašu riječ. - Tako je.
Ali i prije smo razgovarali i rekli ste da ćete nekako sve ovo potvrditi.
Da vidimo.
Gdje je dokaz? Kad ćemo saznati?
- Dajte mi neki rok. - Razumijem da svi žele da se sve otkrije.
I ja sam nestrpljiv,
ali kako sam upućen u priču, razumijem zašto za to treba vremena.
Ali nešto ću vam reći.
Nadam se da će uskoro izaći informacije i čvrsti dokazi koji će ovo potvrditi.
Znate li kada?
Vjerojatno u sljedećih nekoliko mjeseci.
- Mjeseci? - Tako je. To je sve što smijem reći.
- To će potvrditi vaše navode? - Tako je.
Rado bih detaljnije opisao što će se dogoditi,
ali mogu reći da će to
šokirati cijeli svijet.
Sastao sam se s Herrerom da bih dobio konkretne podatke.
Imena, lokacije, pouzdane informacije kojima bismo potvrdili njegovu priču.
Kaže da ćemo saznati za nekoliko mjeseci. To me brine jer vremena je sve manje.
Možda nemamo toliko vremena. Otpor je jak.
Sve nam je teže naći svjedoke koji su spremni progovoriti.
Trebamo dokaze da osporimo izvještaj AARO-a, i to odmah.
Razmišljao sam i zaključio
da je izvještaj koji poriče postojanje neljudske inteligencije
najbolje osporiti opipljivim, fizičkim dokazima o kontaktu
koje nije lako odbaciti.
Mnogima je već dojadilo.
Reći će: „Pokažite mi leteći tanjur. Pokažite mi tijela izvanzemaljaca.
Dotada ništa ne vjerujem.”
Nikad neće otvoriti vrata hangara.
„Eno letećih tanjura, ljudi. Gledajte.” Ništa od toga.
Doći ćemo do tih podataka samo ako ih sami iskopamo.
PALO ALTO KALIFORNIJA
Istraživači NLO-a rekli bi da je materijal s palih letjelica
sveti gral.
Govorimo o nepoznatim letjelicama, možda neljudskog podrijetla,
koje padnu i iza kojih na mjestu pada ima ostataka.
Puno je dokaza da vlada traži pale letjelice.
Postojali su programi Blue Fly i Moon Dust.
Posao tih vojnih jedinica bio je pokupiti sve što padne s neba.
To su bili ruski i drugi sateliti, ali bilo je tu i egzotičnih stvari.
Puno egzotičnijih od ljudskih satelita.
Ako ih vlada ima, ako ih imaju proizvođači oružja,
ne žele to reći.
Ali srećom, ima znanstvenika
koji su imali hrabrosti prikupiti uzorke s navodnih mjesta padova i analizirati ih.
Danas idemo u posjet dvojici najboljih.
Jacques Vallée ugledni je znanstvenik.
Napisao je 12 iznimno važnih knjiga
koje su promijenile način na koji se NLO-i istražuju.
Dr. Garry Nolan je liječnik
i patentirao je više naprednih medicinskih uređaja.
Neki od njih služe za analizu ljudi i bolesti koje ljudi nose,
ali vrlo su dobri i za analizu materijala.
Počnimo ovako. Traženje palih letjelica, ostaci...
Uputite me. Što smo saznali?
Zajednica se već dugo bavi ovime.
Ljudi istražuju, prikupljaju uzorke, analiziraju ih i tako dalje.
O potragama smo najviše saznali
od insajdera koji su nam se javili
i rekli da je vlada SAD-a pronašla te predmete.
To rade i druge vlade.
Priča je počela s Roswellom.
Godine 1947. Zračne snage SAD-a rekle su da su našle leteći tanjur, leteći disk.
Priču nisu ispričali istraživači NLO-a, nego Zračne snage SAD-a.
U izvještaju je pisalo: „Našli smo pali leteći tanjur.”
Taj naslov obišao je svijet.
U roku od 24 sata predomislili su se i rekli:
„Ne, to nije bio leteći tanjur, nego meteorološki balon.”
Osim Roswella imamo desetke dojava pouzdanih svjedoka.
U Kingmanu u Arizoni 1953.
Viđeno je više NLO-a u borbenoj formaciji iznad Kingmana.
Nekoliko ih je palo s neba.
Došao je vojni tim koji ih je pokupio i odnio u Nevadu.
Imamo slučaj u Del Riju u Teksasu, zatim u Cape Girardeauu u Missouriju.
Vidjeli su ga deseci svjedoka.
Imamo slučaj Kecksburg.
Još ne znamo što je to bilo,
ali javnost nije vidjela objekt jer je odvezen nakon pada.
Možemo li doći do novih uzoraka
s mjesta pada NLO-a koje biste mogli analizirati?
Imamo materijale iz Council Bluffsa.
Sredinom 1970. objekt je viđen u Council Bluffsu.
Ljudi su predvečer vozili kroz park
i vidjeli nešto u nebu.
Pala je masa rastaljenog materijala.
Taj mi je slučaj privukao pažnju
zato što je vrlo temeljito istražen.
Netko je provjerio ima li u blizini ljevaonica
koje bi mogle proizvesti takav materijal i izbaciti ga nasred polja.
Je li to bio meteor? Iza njega ne bi ostao rastaljeni materijal.
Nastao bi krater.
Nešto je bilo ondje i svjedoci su to vidjeli,
a imamo i materijal koji je navodno bačen ili ostavljen.
Kako vlada nije došla zaplijeniti dokaze,
doktori Nolan i Vallée misle da bismo mogli doći do uzoraka.
Što možemo saznati analizom takvog materijala?
Hoće li nam konstrukcija ili način izrade pokazati
kako lete, kako funkcioniraju,
kako rade čudesne stvari koje neki NLO-i rade?
Ako se utvrdi da je nešto izrađeno u bestežinskom okolišu,
znat ćemo da to nismo izradili mi.
Nemamo proizvodne kapacitete u svemiru.
To bi bilo pravo otkriće.
PUSTINJA MOJAVE
Želimo li da taj slučaj bude dokaz o izvanzemaljskoj aktivnosti,
on mora biti neoboriv.
Čuo sam da ima svjedoka koji mogu javno progovoriti
prvi put u više od 40 godina,
ali zbog izvještaja AARO-a mogli bi opet odlučiti zašutjeti.
Ali dok sam istraživao,
saznao sam da jedna osoba tvrdi da to nije bio susret s NLO-om,
već nekakva prevara.
Kad god imate priču o padu NLO-a ili o operaciji potrage za NLO-om,
doći će vam ljudi s pričama koje je opovrgavaju.
- Bok, George. - Kako si?
Pozvao sam Douga da mi pomogne istražiti cijelu priču.
Počeo sam istraživati NLO-e u '80-ima.
BIVŠI AGENT CIA-E
Čuo sam glasine o tome što se događa u ovoj pustinji.
Da ovdje ima palih letećih tanjura, odnosno NLO-a,
i da ih vlada SAD-a i proizvođači oružja rastavljaju i analiziraju.
Pravo je pitanje čuvaju li ih kod nekog privatnog proizvođača oružja
koji istražuje tu tehnologiju.
Mislim da čuvaju, ali prema izvještaju AARO-a, ne čuvaju.
Da postoji nekakva izvanzemaljska tehnologija
koja je pala na Zemlju i koju je vlada SAD-a našla,
mogu vam bez imalo sumnje garantirati
da bi je jako malo ljudi vidjelo.
U Washingtonu imamo velik otpor.
Znaš da obrambena industrija ima velik utjecaj na Capitol Hillu.
- Tvrtke koje rade za vladu. - Da, i odupiru se.
Ne znam hoće li ikad to priznati.
Kad bi reproducirali tu tehnologiju, vrijedila bi bilijune dolara.
Promijenila bi svjetsko gospodarstvo. Neće je dati.
Sastao sam se s G. Nolanom i J. Valléeom na Stanfordu.
Dobro.
Rekli su nam gdje bismo mogli naći izvanzemaljski materijal.
Council Bluffs u Iowi?
Da. Ondje je pao.
Plan je otići onamo i po mogućnosti naći još uzoraka.
Koliko znam, Vallée i Nolan nisu razgovarali sa svjedocima.
Nađi ih prije nego što se predomisle.
- Ostaviš mi ovo? - Da.
Dobro.
Odlično.
Upravo ulazimo u Council Bluffs u Iowi.
Ovdje se to dogodilo u prosincu 1977.
Prvo ću se sastati s Jasonom Offuttom.
Našao sam njegov članak na internetu.
Temeljito je istražio taj događaj.
Nadam se da će mi dati
kontakt svjedoka koji je bio na mjestu događaja.
Zdravo.
Dogovorio sam sastanak u knjižnici.
U toj knjižnici čuvaju mikrofiš iz '70-ih.
Imaju stvari koje nisam uspio naći na internetu.
Našla sam jedan članak. Samo da dođem do njega.
Kao što vidite, ovo je napisano dan nakon incidenta.
- Misteriozni metal pao s neba. - S neba.
Zašto ovo nije na naslovnici? Praktički je među osmrtnicama.
Na samom kraju.
Prvo je spomenut vatrogasac Jack Moore.
Razgovarao sam s njegovim sinom Mikeom. On je bio očevidac.
Mike i njegova tadašnja žena vozili su se parkom oko 19.45
i vidjeli žarkocrveno svjetlo u nebu.
Mislio je da je to avion s obližnje zračne luke Eppley.
- Da? - Ali nije se micalo.
Odjednom je manja crvena kugla pala iz tog svjetla.
Dakle, Jack Moore. Njegov sin je Mike Moore.
- Odavde je? - Da, još živi ovdje.
- Onda znate što ću sljedeće pitati. - Znam.
Jason mi je rekao da će me povezati s Mikeom.
Mike prije nije volio razgovarati o ovome,
ali čini se da je spreman olakšati dušu.
Pitao je želim li se naći sutra.
Ne. Može danas?
Bio je ondje. Vidio je to vlastitim očima.
Želim da mi prepriča priču da bih mogao donijeti zaključak.
Mogu vam ispričati priču i odvesti vas onamo.
Odlično.
Jeste li bili sami?
Sa mnom je bila bivša žena.
Dakle, bili ste u autu s bivšom ženom.
Opišite mi kako je bilo.
Vozio sam ovom cestom.
Ovdje sam skrenuo pogled i vidio kako se spušta s neba.
Mislio sam da avion slijeće,
ali onda sam shvatio da ide ravno dolje
i da nema svjetala koja bi bila na krilima.
I spuštalo se ravno dolje. Nije prilazilo pisti.
Ona je onda vidjela kako nešto lebdi.
U istom tom smjeru?
- Da. - Gdje?
Mi vozimo onamo, a to je bilo iznad nas.
Pokušavam pročitati Mikea da vidim govori li istinu.
Da sam ja to vidio,
udarao bih po kontrolnoj ploči od uzbuđenja, ali ja sam takav.
Drugi ljudi drukčije doživljavaju stvari i reagiraju na nešto toliko nadrealno.
JEZERO BIG BEAR COUNCIL BLUFFS, IOWA
Ovdje je palo. Točno na ovoj obali.
- Ovdje? - Točno ovdje.
Da, palo je točno ovdje.
Ljudi su pozvali vatrogasce jer se sve zapalilo.
- Kolika je površina gorjela? - Dva četvorna metra.
- A metal je bio ovdje? - Ovdje.
I tekao je?
- Da, ovuda. - Ali stvrdnuo se?
Da, kad sam se vratio, pokupio sam ovo.
- Čovječe. Smijem ga primiti? - Slobodno.
Koji...
Sad vidim zašto kažete da je bio rastaljen. Čovječe, težak je.
Kod kuće sam ga udarao maljem od četiri kilograma.
Nisam ga mogao saviti, prerezati plamenikom ili brusiti.
Ne mogu ga saviti.
U metalu su bili komadići plave boje.
Podsjetili su me na bljeskalice iz '50-ih i '60-ih.
- One plave. - Da, za fotoaparate.
Da, tako je.
Uopće se nisu rastalili. Cijeli komadi.
Izgleda kao kamen, ali jako je težak.
I ne znam što je ovo srebrno na rubu.
Pogotovo ovdje gdje mi je kažiprst.
Na prvi pogled to mi je izgledalo kao kamen.
Ali onda sam ga uzeo u ruku.
Rekoh: „Čovječe, ovo je...”
Mislio sam da ima kilogram, a imalo je pet do sedam kilograma.
Tata mi je jednom rekao da nema pojma od čega se to sastoji.
Rado bih ga analizirao i saznao.
Dat ću vam komad. Odnesite ga na analizu.
- Vratit ću vam ga. - Samo me zanima što je to.
SANTA ROSA KALIFORNIJA
Dok Doug prikuplja fizičke dokaze o mogućem padu NLO-a u Iowi,
ja ću napasti osnovnu tvrdnju izvještaja AARO-a.
Da se svaka dojava o NLO-ima može nekako objasniti
kao prirodni fenomen ili ljudska tehnologija.
U vinogradarskom području Kalifornije
sastajemo se s astronomkinjom dr. Beatriz Villarroel.
Ugledna je znanstvenica i profesorica
i upravo je objavila revolucionarni rad o svjetlosnim anomalijama
koje izgledaju kao sateliti, ali snimljene su prije izuma satelita.
Daje naslutiti da je napredna civilizacija poslala
možda i milijune sondi diljem galaksije
kako bi našla druge civilizacije i inteligencije.
Djeluju u našem nebu, blizu našeg planeta.
Veselim se saznati kakve su dokaze prikupili.
Recite, kako ste tražili te moguće izvanzemaljske sonde?
Palomarski atlas neba digitalizirao je zbirku snimki neba.
Svima su dostupne na internetu.
Mi smo preuzeli te slike,
usporedili ih sa slikama današnjeg neba
i tražili razlike.
Ima li u 1950-ima nečega čega danas nema?
Gledajte. Ovdje možete vidjeti devet zvijezda.
Sve izgledaju kao zvijezde.
Na slici snimljenoj 30 godina poslije više ih ne vidimo. Jednostavno ih nema.
- Bile su tamo, a onda su nestale. - Tako je.
Pet godina prije Sputnika.
- To nismo mi? - Ne.
Koliko znam, nismo imali ništa takvo, pogotovo ne na tim visinama.
Ako su te slike autentične.
A to ste provjerili?
Pa, nismo našli ništa sumnjivo, ali ne možemo to isključiti.
Uvijek postoji mogućnost
da nam je promaknulo instrumentalističko objašnjenje.
Ali ne postoji astrofizičko objašnjenje,
a ne postoji ni očito instrumentalističko objašnjenje.
- Možete mi dati još jedan primjer? - Da, ovdje imam dva.
Ovdje vidimo pet tranzijenata.
Slika je iz srpnja 1952. Poslije ih više nema.
Srpanj 1952. mi je poznat mjesec.
Tada su se dogodili preleti iznad Washingtona.
Tog srpnja NLO-i su se pojavili iznad Washingtona dva vikenda zaredom.
Detektirao ih je radar.
Vidjeli su ih piloti. Digli su avione da ih presretnu.
Čim bi se približili, NLO-i bi otišli.
A tu je i zadnji primjer koji je pronašao
moj kolega iz Madrida Enrique Solano.
- Gledajte ove tri divne zvijezde. - Kad je to bilo?
Snimljeno je 19. srpnja 1952.
Vidimo tri objekta, a ovdje ih više nema.
- Moguće je da su to izvanzemaljci. - To je jedna od mogućnosti.
Možda je to nekakva astrofizička pojava koju mi ne možemo objasniti.
- Letjelica puno bliže Zemlji od zvijezda? - Moram biti otvorena prema svemu.
Nevjerojatna slučajnost. To nekako i ima smisla.
Kad zamislite nekakvu izvanzemaljsku civilizaciju,
ona bi sigurno slala sonde jer šaljemo ih i mi.
Tako je. Imamo Voyager 1 i Pioneer.
Ako možemo mi, zašto oni ne bi nešto poslali nama?
Možda su proizveli tisuće ili milijune sondi i poslali ih posvuda.
Primijetili smo da zanimamo izvanzemaljce iz znanstveno-istraživačke perspektive.
Te potencijalne izvanzemaljske sonde još su jedan razlog zašto su ovdje.
Jedno je sigurno.
AARO za ove dokaze ne može reći da su to sateliti, Starlink ili dronovi.
To bi mogla biti ta tehnologija, ali u rukama napredne vrste.
Ali ja i dalje želim saznati što planiraju učiniti s njom.
JEZERO BIG BEAR COUNCIL BLUFFS, IOWA
Na početku ove istrage George mi je rekao da netko tvrdi da je ovaj slučaj prevara.
Sastat ću se s Darrellom Livengoodom.
Tvrdi da je godine 1977. on stvorio cijelu tu priču.
Ne volim ulaziti u razgovore pun sumnje i nepovjerenja.
Trudit ću se biti otvoren, ali možda ću ga morati malo izrešetati.
NAVODNI SVJEDOK
Recite mi sve. Slušam.
U prosincu će biti 46 godina.
- Da. - Vratio sam se s faksa.
Bila je zima i sastao sam se s trojicom prijatelja.
Dvojica su radila za željeznicu.
Uglavnom, dali su mi dvije naprave.
Zvali su ih „naboji”,
ali to su zapravo bile naprave za termitno zavarivanje.
- Dobro. - Bile su pune fosfora i baruta.
- Dobro. - I što se učini? Zapali se fitilj.
Izgleda slično fontanama koje se pale za Dan nezavisnosti.
To su oni stošci koji prskaju nekoliko minuta.
- Da. - Ali ovo je gorjelo nekih 15 minuta.
- Dobro. - I iskre su letjele deset metara u zrak.
Taj oblak dima valjda se raširio i izgledao je kao NLO.
Stvarno?
Vidio je iskru koja se gasila, pa se činilo
da je brod ispaljuje prema dolje, a zapravo su letjele u zrak.
Letjele su u zrak? Dobro.
Objasnio mi je da su mu prijatelji radili za željeznicu
i opisao mi je napravu kojom se željezničari služe.
To je najčešća metoda za zavarivanje tračnica.
Možda je to stvarno bio on.
Bili smo klinci i malo smo se zabavljali.
Da.
- A sin vatrogasca... - Mike Moore.
...tome je dao legitimitet.
- Dobro. - Znate? Tko njemu ne bi vjerovao?
A mi smo neko vrijeme šutjeli, ali poslije sam nešto morao reći.
Njegova je priča uvjerljiva, ali nema konkretnih dokaza.
Mike zato ima.
Sad trebam uzeti onaj komad koji mi je Mike dao,
usporediti ga sa sastojcima naprave za zavarivanje
i vidjeti podudaraju li se.
Trebam se naći s Georgeom
i reći mu što mislim nakon sastanka s Darrellom.
Ne znam hoće li mu se to svidjeti.
Prijevod titlova: Domagoj Južnić